
Avaliku ürituse „Skuuter show ” loa taotluse rahuldamine
1. Asjaolud ja menetluse käik

07.05.2009.a. esitas MTÜ FLORETT, reg. kood 80250254 Narva Linnavalitsuse Linnavara- ja Majandusametile avaliku ürituse loa taotluse.

MTÜ FLORETT kavandab viia läbi 25.07.2009.a. kellaajal 09.00 - 17.00 Narva linnas avalikkusele suunatud ürituse „Skuuter show“. Sihtgrupiks on linnaelanikud ja külalised. Eeldatav maksimaalne osavõtjate arv on 1000 inimest. Üritusest osavõtt on kõigile huvilistele tasuta ning alkoholi müüki ei toimu. Üritus viiakse läbi veemotospordi võistluste vormis. Veemotospordi võistluste läbiviimise marsruudiks on Narva jõe lõik Narva sadamast Väike saareni. Võistluste start – 1 Jõe 17 vastas. Avaliku üritusega kaasneb kõrgendatud turvarisk. Korra tagamiseks üritusel sõlmitakse turvateenuse osutamise leping Osaühinguga G4S.
Juhindudes ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” kuulub MTÜ FLORETT loa taotlus avaliku ürituse „Skuuter show” korraldamiseks rahuldamisele.
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada MTÜ FLORETT taotlus avaliku ürituse „ Skuuter show ” läbiviimiseks. 

3.2. Avaliku ürituse korraldajaks on MTÜ FLORETT, reg. kood 80250254, Gerassimovi 18-8, Narva.

3.3. Ürituse läbiviimise kohaks on Narva jõe lõik Narva sadamast Väike saareni. Võistluste start – 1 Jõe tn. 17 vastas.
3.4. Avalik üritus algab 25.07.2009.a. kell 09.00 ning lõpeb kell 17.00.

3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus asjaosalistele teatavaks. 
4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.
4.3. Korraldus jõustub seadusega sätestatud korras.

